text: Nu sendes regionens sparekatalog i høring
  25 januar 2016 kl. 09.03
  Regionens sparekatalog på 210 millioner kroner bliver mandag sendt i høring.
  Mandag begynder arbejdet med at finde ud af, hvor der skal spares i Region Syddanmark. På mandagens regionsrådsmøde skal sparekataloget på 210 millioner kroner nemlig behandles, og derefter sendes sparekataloget i høring.    
  Region Syddanmark finder selv 12,9 millioner kroner i centraladministrationen ud af de i alt 200 millioner, der skal spares i budgettet, men de resterende 187 millioner kroner skal findes i sparekataloget, og der er derfor meget på spil for interessenterne.
  Blandt andet er sygehusene i Give og Tønder samt akutbilerne i Grindsted, Skærbæk og Haderslev i fare.
  Du kan selv se hele sparekataloget her:
  
  